इंदौर में हत्या का बदला लेने युवक की हत्या
होम Headlines इंदौर में हत्या का बदला लेने युवक की हत्या
इंदौर। मध्यप्रदेश की इंदौर पुलिस ने गुरुवार सुबह एक युवक का खून से सना शव बरामद किया। बताया जा रहा है कि जूनी थाना क्षेत्र में हुई इस घटना में हत्या के एक पुराने मामले का बदला लेने के उद्देश्य से युवक की हत्या की गई है।
पुलिस सूत्रों ने बताया कि स्थानीय निवासी राजू पैमाना का शव सुबह एक पुल के नीचे से बरामद किया गया। वर्ष 2014 में एक युवक की हत्या के मामले में राजू भी आरोपी था।
न्यायालय ने उसे नाबालिग मान कर बरी कर दिया था। माना जा रहा है कि राजू की हत्या उस मामले में बदला लेने के उद्देश्य से ही की गई है।
मृतक राजू के परिजन ने पुलिस पर अपराधियों को संरक्षण देने का आरोप लगाते हुए कहा कि लंबे समय से उसे मारने के प्रयास किए जा रहे थे। इस सम्बन्ध में कई शिकायती आवेदन भी पुलिस को दिये थे, लेकिन पुलिस ने उचित कार्यवाही नहीं की। पुलिस हत्या की आशंका में कई संदिग्धों की तलाश कर रही है।
हत्या का बदला
पिछला लेखटाईगर श्राफ की बागी-2 सौ करोड़ के क्लब में शामिल
अगला लेखमसाज पार्लर की आड़ में देह व्यापार, तीन युवतियों सहित 5 अरेस्ट